**Hei gode sau og geite bønder !! 30.aug.2022**

Då er det tida for ei lita helsing frå oss i Rogaland Sau og Geit-styret. Allereie siste dagen i august og strålande seinsommar ver. Mykje forskjellig dette veret kan nyttast til. Her i indre strøk (Suldal) er det resten av 2 slåtten som skal bergast, mens andre plasser er det tida for 3 slått.

For oss med sau i heia merker ein det i kroppen at årets høgdepunkt står for tur, nokon har nok allereie starta : SAMLINGA. Augene søker oftare enn før oppover liane og fjella på leit etter nokre dyr som nærmar seg himøve. Dei som har sau i dei store heiane ryddar kalenderen for alt som ikkje har med sau og samling å gjere. Dette er stas. Men Rogaland har sau på så mange måtar. I fleire veker har slakteria henta lam hjå dei som bruker innmark og nærliggande utmark til å produsere dette flotte produktet vårt. Og det ryktes om mykje gode lam 😊

Litt om jobben som styremedlem i RSG. Eg reknar meg som ny i vervet ennå, men eg ser det er mykje spennande og viktige jobbar me holde på med. Innspel til forhandlingane er ein, elles er det mykje arbeid for medlemmene generelt. Me har eit par saker i år som har skapt stort engasjement hjå deler av medlemmene. Desse sakene ligg under kåring og gjetarhund. Temperaturen har til tider vore høg, for høg etter mi meining. Det er bra at folk brenn for sine synspunkt, men det er viktig å respektere at andre kan ha andre synspunkt. Desse sakene har tatt mykje tid i styret vårt og uheldigvis gått på bekostning av andre saker me skulle handtert.. Viktig er det og at dei forskjellige valde styra får tid og tillit til å jobbe etter gitte retningslinjer.

Hausten som er på veg er full av positive hendingar for oss småfebønder.

Samlinga er nevnt. Så kjem kårings-sjåa på rekke og rad. Vêrlam skal handlast og praten går lett blant kollegaer. Ein framifrå plass til å treffe likesinna og til å vise publikum dei flotte dyra våre. Rett og slett ein god dag for alle involverte.

Hunde-folket gjer ein stor jobb heile året for å få fram gode hundar, også for dei er det hausten som er høgsesong, med tevlingar. Her vil eg tru der er god stemning og ein eim av konkurranse heng nok i lufta. 😊

I oktober kjem leiarmøte der me får treffast og diskutere og dele erfaringar frå både sauehaldet og styre-arbeidet, dette gleder me oss til. Agrovisjon blir neste møteplass, der skal me ha stand. Håper mange kjem innom oss der.

Vil avslutningsvis ønske alle ein finfin haust med dei nevnte aktivitetar. Husk å ta ein pust og nyt stundene dette varierte yrket gir oss. Det trur eg er viktig. 😊

Haustglad helsing frå

 **Jon Egil Østerhus**, styremedlem RSG.